# Datganiad o Fwriad ar gyfer ECO4

**Datganiad o Fwriad Cymhwysedd Hyblyg ECO4 Cyngor Blaenau Gwent County Borough Council**

**Enw’r Awdurdod Lleol: BGCBC**

**Dyddiad Cyhoeddi: 28/06/2023**

**Rhif y fersiwn: 1.0**

**Cyhoeddi ar y wefan:** [**www.blaenaugwenthomes.org.uk**](http://www.blaenaugwenthomes.org.uk)

Mae'r datganiad hwn yn amlinellu Meini prawf cymhwysedd hyblyg Cyngor **Blaenau Gwent County Borough** ar gyfer cynllun Rhwymedigaeth Cwmni Ynni (ECO4) o fis Ebrill 2022 - Mawrth 2026.

Bydd cynllun ECO4 yn canolbwyntio ar roi cymorth i aelwydydd incwm isel ac agored i niwed. Bydd y cynllun yn gwella'r cartrefi lleiaf ynni-effeithlon ac yn helpu i gyflawni ymrwymiadau tlodi tanwydd a sero net Llywodraeth y DU.

“ECO4 Hyblyg” yw enw dull hyblyg Awdurdodau Lleol o adnabod aelwydydd tlawd yn nhermau tanwydd ac aelwydydd sy’n agored i niwed, fyddai’n cael budd o fesurau arbed gwres ac ynni.

Mae'r Cyngor yn croesawu llwybrau cymhwysedd ECO4 Hyblyg gan eu bod yn helpu'r Cyngor gyda’i gynlluniau i wella cartrefi'r rhai sydd mewn tlodi tanwydd neu mewn perygl oherwydd yr oerfel.

Mae'r Cyngor yn cyhoeddi'r Datganiad o Fwriad hwn (DoF), ar y **27/06/2023** i gadarnhau y bydd pob un o'r cartrefi a gaiff eu datgan yn ateb gofynion o leiaf un o’r pedwar llwybr sydd ar gael isod:

**Llwybr 1:**Tai Bandiau D-G y Weithdrefn Asesu Safonol lle mae’r perchennog yn byw yn yr eiddo a Thai E-G yn y sector rhent preifat sydd ag incwm llai na £31,000. Nid yw maint, cyfansoddiad na rhanbarth yr eiddo yn effeithio ar y cap.

**Llwybr 2:**Tai Bandiau E-G y Weithdrefn Asesu Safonol lle mae’r perchennog yn byw yn yr eiddo ac aelwydydd y sector rhent preifat sy’n bodloni cyfuniad o’r is-feini prawf canlynol:

|  |
| --- |
| **Is-faen prawf 1)** Cartrefi yn Lloegr mewn Ardal Allbwn Uwch haen is 1-3 (LSOA);[[1]](#footnote-2)neu gartrefi mewn LSOA 1-3 ar Fynegai Cymru Amddifadedd Lluosog 2019;[[2]](#footnote-3), neu'r Mynegai Amddifadedd Lluosog ar gyfer 2020 a gyhoeddwyd gan Lywodraeth yr Alban[[3]](#footnote-4) |
| **Is-faen prawf 2)** Deiliaid tai sy'n cael gostyngiad yn y Dreth Gyngor (ar sail incwm isel yn unig).  |
| **Is-faen prawf 3)** Deiliaid tai mewn perygl o fyw mewn cartref oer fel y nodwyd yng Nghanllawiau'r Sefydliad Cenedlaethol dros Ragoriaeth mewn Iechyd a Gofal (NICE). Dim ond un o'r rhestr y gellir ei ddefnyddio, ac eithrir yr is-faen prawf ‘incwm isel'. |
| **Is-faen prawf 4)** Deiliad tŷ sy'n cael prydau ysgol am ddim oherwydd incwm isel.  |
| **~~Is-faen prawf 5)~~** ~~Deiliad tŷ sy’n cael cymorth drwy gynllun ALl i roi cymorth i aelwydydd incwm isel ac agored i niwed at ddibenion Canllaw NICE, a hynny’n glir yn yr enw a’r disgrifiad.~~  |
| **Is-faen prawf 6)** Aelwyd wedi’i gyfeirio at yr Awdurdod Lleol gan y cyflenwr ynni neu Gyngor ar Bopeth neu Gyngor ar Bopeth yr Alban, oherwydd eu bod yn cael trafferth talu eu biliau trydan a nwy.  |

\*Sylwch na ellir defnyddio is-feini prawf 1 a 3 gyda'i gilydd.

\*\* Na chymysgwch hyn â pholisïau Llywodraeth Cymru i gynnig prydau ysgol am ddim i bob plentyn ysgol

\*\*\* Nid yw dirprwy 5 ar gael. Nid yw Blaenau Gwent yn rhedeg cynllun sy'n bodloni'r meini prawf hyn

**Llwybr 3:**Mae’r llwybr yn berthnasol i dai bandiau D-G SAP lle mae’r perchennog yn byw yn yr eiddo, neu dai bandiau E-G yn achos y sector rhent preifat. I ddilyn y llwybr hwn, rhaid bod yr eiddo wedi’i nodi’n agored i niwed gan berson cofrestredig ar y Gofrestr Meddygon Teulu, Bwrdd Iechyd yng Nghymru, Ymddiriedolaeth Sefydledig GIG, neu Ymddiriedolaeth GIG. Rhaid hefyd iddyn nhw nodi y gallai cyflwr iechyd rhywun waethygu oherwydd oerfel yn y cartref. Gall y cyflyrau iechyd hyn fod yn gardiofasgwlaidd, yn anadlol, yn imiwnoataliedig, neu’n gysylltiedig â symudedd cyfyngedig.

**Llwybr 4:**Tai bandiau D-G y Weithdrefn Asesu Safonol lle mae’r perchennog yn byw ynddo, a thai E-G yn achos eiddo rhent preifat, sy’n cael atgyfeiriad dan Lwybr 4: Targedu Pwrpasol. Gall cyflenwyr ac ALlau gyflwyno cais i’r adran Diogelwch Ynni a Sero Net os ydyn nhw wedi adnabod aelwyd incwm isel ac agored i niwed heb gymhwysedd i ddilyn y llwybrau eraill.

## Datganiad a chadarnhad gwirio tystiolaeth

Dylai pob aelwyd a allai fod yn gymwys wneud cais drwy Gyngor **Blaenau Gwent County Borough** neu un o'u gosodwyr Rhwymedigaeth Cwmni Ynni cymeradwy i sicrhau y gall naill ai elwa o'r cynllun neu gael ei hasesu i weld a yw’n gymwys dan unrhyw raglen berthnasol arall.

Bydd y swyddog isod yn gyfrifol am wirio a dilysu datganiadau a'r dystiolaeth gysylltiedig a gyflwynir ar ran yr awdurdod lleol:

**Enw:** Tîm Hwb Cymunedol

**Teitl y Swydd:**  Cynrychiolydd Hwb Cymunedol

**Rhif Ffôn:** 01495 311556

**E-bost:** CommunityHubs@blaenau-gwent.gov.uk

## Llofnod gorfodol y Prif Swyddog Gweithredol neu’r person cyfrifol penodedig

Bydd Cyngor **Blaenau Gwent County Borough** yn gweinyddu'r cynllun yn ôl Gorchymyn Trydan a Nwy (Rhwymedigaeth Cwmni Ynni) 2022 (Gorchymyn ECO4) a bydd yn nodi aelwydydd cymwys trwy broses gwneud cais Ofgem. Bydd Prif Swyddog Gweithredol y Cyngor yn goruchwylio'r broses o nodi aelwydydd cymwys dan ECO Hyblyg.

Bydd y wybodaeth am gymhwysedd yn cael ei storio'n ddiogel yn unol â pholisi diogelu data'r Cyngor, Cod Rhannu Data Swyddfa'r Comisiynydd Gwybodaeth, a chanllawiau Diogelwch Ynni a Sero Net.

**Llofnod:**  

**Enw:** Ellie Fry

**Teitl y Swydd:**  Cyfarwyddwr Corfforaethol Adfywio a Gwasanaethau Cymunedol

**Dyddiad y llofnod:** 27/06/2023

Am unrhyw ymholiadau cyffredinol sy'n ymwneud â'r DoF hwn, cysylltwch â mark.congreve@blaenau-gwent.gov.uk

1. https://assets.publishing.service.gov.uk/government/uploads/system/uploads/attachment\_data/file/835115/IoD2019\_Statistical\_Release.pdf [↑](#footnote-ref-2)
2. https://www.llyw.cymru/mynegai-amddifadedd-lluosog-cymru-diweddariad-llawn-ir-mynegai-gyda-graddfeydd-2019 [↑](#footnote-ref-3)
3. [↑](#footnote-ref-4)